LidanRubinov/Halacha-QA huggingface dataset:
שאלה: שימוש במשחק באינטרנט שהוא פרוץ: התעניינתי מאוד לגבי שאלה כלשהי הקשורה במשחק שפרצו אותו,הכניסו אותו לאינטרנט ובכך מליוני אנשים מורידים ממנה במקום לקנות את זה מן החנות. יש לציין : -אני כמעט בטוח שהמשחק הופק ע"י גויים. -אני משתמש במשחק להנאתי בלבד,לא לשימוש מסחרי. -המשחק הוא זכויות יוצרים. אשמח לקבל תשובה.!!
תשובה: אין לשחק בו.
שאלה: שופר עם לכלוכים לא מורגשים: בשופר שלי יש לכלוך (נראה כשפשוף של מתכת) בחלק מפיית השופר (מהפייה כחצי ס"מ לפנים השופר) וכן במקום קטן בפתח הרחב. ניסיתי, עד כה ללא הצלחה, ואנסה בעז"ה בהמשך להוריד לכלוך זה. הלכלוך אינו מורגש ביד. האם לכלוך זה פוסל את השופר?
תשובה: אם הוא לא מורגש ביד הוא לא אסור.
שאלה: החילזון ממנו עושים את התכלת: בגמרא ניתנו סימנים לחילזון שממנו מופק התכלת. ובכן. האם הם מחייבים לייצר את התכלת דווקא מאותו החילזון, או שמא בזמנם זו הייתה הדרך היחידה להפיק את הצבע ולכן הם הרבו בפרטים, לא בגלל שחייבים דווקא מאותו חילזון, אלא הם אומרים: אם אתה רוצה להשיג את הצבע, הדרך היחידה האפשרית מבחינה טכנית היא בתנאים דלהלן. מה שאומר שכיום, אם נרצה, אפשר לסנתז את הצבע במעבדה או באופן מלאכותי אחר?
תשובה: לשואל, בתוספתא במנחות (פ"ט הט"ז) נאמר במפורש: "תכלת אין כשרה אלא מן החלזון  הביא שלא מן החלזון - פסולה". באופן מיוחד לגבי התכלת שבבגדי הכהונה נאמר בירושלמי (כלאים פ"ט ה"א) שהיא מופקת מבעל חיים דווקא. ח גם מזכירים בכמה מקומות זיוף של תכלת העשוי מחומר צמחי ושמו "קלא אילן" ואומרים שהוא פסול לציצית (בבא מציעא סא ע"ב). לכן אין לומר שדי בגוון מסוים וניתן להפיק אותו מכל חומר שהוא. יחד עם זאת, יש דעה דומה לדבריך, שאכן החלזון איננו חיוני והעיקר הוא שהגוון יהיה יציב ולא משתנה. הרמב"ם (הלכות ציצית פ"ב ה"א) כותב: "התכלת האמורה בציצית צריך שתהא צביעתה צביעה ידועה שעומדת ביופיה ולא תשתנה, וכל שלא נצבע באותה הצביעה פסול לציצית". לאחר מכן (הל' ב) כתב: "כיצד צובעין תכלת של ציצית?. מביאין דם חילזון.". מדבריו ניתן להבין שהעיקר הוא שהצביעה תהיה עמידה והשימוש בחילזון דווקא הוא אפשרות בלבד, וכך הבינו זאת כמה אחרונים, כגון התפארת ישראל (בהקדמתו לסדר קדשים, 'כללי בגדי קודש של כהונה') והרב הרצוג זצ"ל ('פסקים וכתבים' חלק א עמ' מה  אך לא סמך על דעתו זו הלכה למעשה, ראה שם עמ' מו). לפי זה יש לפרש את התוספתא הנ"ל "שלא מן החלזון פסולה" אם הביא את התכלת מחומר צמחי, שאיננו עמיד כמו התכלת מן החלזון (עיין מנחות מג ע"א). ברם, הפרשנות המקובלת יותר היא כפשטות התוספתא הנ"ל ש"תכלת" היא מדם החלזון בלבד, ושום חומר עמיד אינו מהווה תחליף לה. וכך כותב רבי אברהם בנו של הרמב"ם בפירושו לשמות כה, ד: "ותכלת. צביעתו בדם חילזון, לא בזולתו, כמו שביארתו הקבלה   המסורת  בתכלת של ציצית".
שאלה: כשרות וודקה זוברובקה: האם הוודקה זוברובקה היא כשרה? Zubrowka
תשובה: ב"ה שלו-ם וברכה זוברובקה לא נבדק על ידי הרבנות הראשית. כאשר לוודקה יש טעמים או מסוג ביזון גרס קיים חשש כשרות בתוספות. הרב חגי בר גיורא
שאלה: שמיר ופטרוזיליה שנזרעו יחדיו: שמיר ופטרוזיליה שנזרעו יחדיו (בכלי שאינו נקוב) מה דינם? האם יש לקיים אותם, לעקור אותם, מותר לאכול אותם? האם יש הבדל אם היה העציץ נקוב?
תשובה: וברכת ד' אם יש בין הצמחים 15 ס"מ בין גבעול לגבעול, אין צורך לעשות דבר. אם יש פחות מ12 ס"מ בין גבעול וגבעול, יש לעקור את אחד הצמחים ולהעבירו למקום אחר. הצמח לא נאסר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טבילת כלים המצופים זכוכית: והברכה הרב. אני רוצה לשאול שאלה אחת שהיא שתים א. האם כלי חרסינה שאני יודע שהוא מצופה זכוכית האם דינו ככלי זכוכית או שלא? ב. אם התשובה ל- א כן אז מה דין ספק על מפעל שמצפה את הכלים שלו בזכוכית?
תשובה: א. מרן פסק בשולחן ערוך יורה דעה סימן קכ סעיף א : "הקונה מהעובד כוכבים כלי סעודה של מתכת או של זכוכית, או כלים המצופים באבר מבפנים, אף על פי שהם חדשים צריך להטבילם במקוה או מעיין של ארבעים סאה. כתב הרמ"א: יש אומרים דכלים המצופים באבר, אפילו בפנים, יטבול בלא ברכה,וכן נוהגין. וכתב עליו הש"ך ס"ק ב "דהמצופים בזכוכית דינם כמצופים באבר". על פי דבריהם גם חרסינה שמצופה בזכוכית חייב בטבילה. ב. במפעל שהוא ספק : נהגו להטביל בלא ברכה (ספר הכשרות פ"ד סכ"ד) הרב אוריאל מועטי ישיבת בית אל.
שאלה: נישואי ספק כהן וגרושה: לאחרונה נתקלתי במשפחתי במצב בעייתי מאוד: אחי הגדול הציע נישואין לבחורה איתה חי במשך כשנתיים והם רוצים להתחתן בהקדם. אך יש בעיה- היא הייתה נשואה כחצי שנה ואנו כנראה כהנים. עניין הכהונה במשפחתנו הוא מורכב ואין לו כמעט ראיות מכיוון שסבי לא היה דתי, והיה ניצול שואה ושם משפחתנו אינו כהן, אך אבא שלי תמיד מספר לנו שדודו (אח של סבי ) אמר לו בבר מצווה שהם כהנים ועלה איתו לנשיאת כפיים. דוד של אבא שלי נפטר לפני שנים רבות והקשר עמו לא היה כל כך טוב. יש לציין שדודו של אבי היה אדם מסורתי דתי וחי עם אשה גרושה אלמנה שהיו לה 2 ילדים (הוא לא התחתן עמה). אם כן לא ברור אם אנו כהנים או לא. ויתכן מאוד שהדבר אף אינו ידוע ברבנות. אחי, שאינו דתי, שמע במקרה שאסור לכהן לשאת גרושה, והוא יודע שאנחנו אולי כהנים. השאלה היא מה ניתן לעשות? (שמעתי שיש כל מיני אפשרויות בהלכה לבטל את הקידושין הראשונים למפרע כדי לאפשר נשואי כהן וגרושה בכל מיני מקרים). מה עדיף: שאחי יסתיר ברבנות את העובדה שהוא כהן או שהוא לא יתחתן כמו שצריך, על כל ההשלכות שיש בזה?! החשש הגדול שלי, כאדם מאמין, הוא שאחי יתחתן בחתונה אזרחית שלא כדת משה וישראל ועל כל ההשלכות שיש מכך. כן אני בטוח שגם אחי וחברתו מעדיפים ככל האפשר להתחתן בצורה כשרה, אך כל עוד זה לא דורש מהם לנתק את הקשר ביניהם.
תשובה: ייעץ לאחיך לגשת לרבנות ולספר להם את כל הפרטים, לפי הפרטים שספרת יתכן מאוד שהם יבררו את נושא הכהונה במשפחתכם ויתירו לו להינשא לחברתו, בכל ענין אין להעלים מידע מהרבנות, זה יכול לגרום למכשלות בעתיד, ולדוגמא, אם אכן הנכם כהנים, הבנות שיוולדו לאחיך יהיו חללות ואסורות לכהנים. זו הזדמנות טובה בשבילכם לברר את נושא הכהונה כך תדע האם עלך לעלות ולשאת כפים בכל יום, שהרי כהן שאינו עולה עובר על עשה בכל יום כמו כן תדע האם להיזהר מלהיזהר מטומאת מת. הרב מרדכי גרוס.
שאלה: להזמין מצבה בתוך השבעה: האם מותר לאבל שנמצא בתוך שבעה להזמין מציבה?
תשובה: הדבר מותר, מפני שיש עניין גדול לזרז את המצבה. לכן האבלים יכולים להתקשר לחברות העוסקות בכך או להזמינם לביתו (צרור החיים עמ' 56).
שאלה: תוקע לציבור אשכנזי: רוצים למנות תוקע תימני הוא אמר שהוא יודע רק תרועה תימנית כלומר רועדת ללא הפסקות. האם זה אפשרי לציבור אשכנזי או ספרדי? ב
תשובה: ביום הראשון בודאי שלא, אלא רק לתקיעות האחרונות אחרי מוסף. ואולי ביום השני.
שאלה: במה יש להתחזק בחודש אלול: אני בת 13 ואני רוצה לדעת במה חשוב להתחזק בחודש אלול?? ואיזה מצוות מאד חשובות אני צריכה להקפיד על במיוחד? ועל מה להקפיד לזה שאני יגיע לעולם הבא?
תשובה: במיוחד להתחזק בצניעות ובשמירת הלשון. ובנוסף אם תצליחי, להשתדל באמירת התפילה והברכות בכוונה.
שאלה: פרשיית אשת יפת תאר: בפרשת כי תצא - בפרשיית אשת יפת תאר, משתמע(לפחות מפשט הדברים) כי חייל מישראל יכול להנשא לגוייה שנפלה בשבי. ואזי גם ילדיו עפ"י ההלכה יהיו גויים. כיצד זה שהתורה התירה נישואין שכאלו ללא גיור?
תשובה: לשואל היתר יפת תואר הוא חידוש גדול שחידשה התורה, ואמרו חכמים בזוהר הקדוש (שמות כ ה, דף פז ע"ב), שאף על פי שנאמר "ולא תתחתן בם", יפת תואר מותרת, כי אין איסור חיתון אלא בגויה שעומדת ברשות עצמה, אבל לא בשבויה. יחד עם זאת, בקושי התירה התורה לקיחת גויה זו, מתוך שמתגרה בה יצרו של הלוחם מחמת יופיה, ואם לא יתירוה לו יעבור על איסור (קידושין כא ע"ב ורש"י שם). על כל פנים מחלוקת ראשונים היא (במסכת קידושין כב ע"א) אם מותר לו לקחתה בגויותה או שצריך לגיירה תחילה (ראה רש"י ותוספות וראשונים נוספים שם). ומן הראוי לציין שלא הותרה יפת תואר זו אלא אם כן תקפו יצרו והוא מתכוון להכניסה לביתו, לגיירה ולשאת אותה לאשה. עם זאת עליו לקיים את פרטי הדינים האמורים בתורה. נאמנה
שאלה: קדיש בסליחות: האם קדיש "יהא שלמא" בסוף הסליחות (לאחר "שיר למעלות") הוא קדיש יתום או קדיש שהש"צ אומר?
תשובה: לפני שיר המעלות - קדיש תתקבל הש"ץ. לאחר שיר המעלות - קדיש יהא שלמא - קדיש יתום (תמיד קדיש יהא שלמא קדיש יתום).
שאלה: סיום לימוד ספרי הנביאים: הרב. אני סיימתי ללמוד את ספרי הנביאים. רציתי לשאול: האם אני יכול לעשות סיום כדומה לסיום מסכת?
תשובה: אם למדת בעיון עם המפרשים הקלאסיים - כן.
שאלה: הכנסת וכתיבת פסוק בתוך יין: אדם המכין יין לביתו - האם מותר לו לכתוב פסוק על ניר או על קלף ולשים בעת תסיסת הענבים? האם יש נפקא מינה אם הפסוק מכיל את שם ה או לא והאם כתוב על ניר או לא? וכן האם מותר לכתוב על כד החרס בפנים או בחוץ פסוק? עם שם ה וללא שם ה? ישר כח ותזכו למצוות
תשובה: וברכת ד' אין לכתוב כל פסוק להטיב עם היין. ונראה שיש בזה איסור חמור, וכדברי הרמב"ם הל' עבודת כוכבים פי"א הי"ב: הלוחש על המכה וקורא פסוק מן התורה וכן הקורא על התינוק שלא יבעת והמניח ספר תורה או תפילין על הקטן בשביל שיישן. לא די להם שהם בכלל מנחשים וחוברים אלא שהן בכלל הכופרים בתורה שהן עושין דברי תורה רפואת גוף ואינן אלא רפואת נפשות שנאמר ויהיו חיים לנפשך. אין להשתמש בפסוקי התורה לרפואה ק"ו לא להצלחת היין וכדו'. ועל כן אפילו שאין איסור גניזה וכדו' אבל עצם הפסוק שמשמש להצלחת היין יש בכך הורדה בקדושה. שבת ושנה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לשון הרע על ציבור: ברצוני לדעת מה יעשה אדם שלצערו הרב אמר לשון הרע על ציבור. איך יכפר על מעשיו? מראש ושנה טובה.
תשובה: ראשית יתחרט ויבקש מחילה מהקב"ה ויקבל עליו מכאן ולהבא לדבר רק טוב. וד' יכפר ויסלח.
שאלה: האם יש לעשר את צמח רגלת הגינה: לרב. בגינתי יש צמח עשב הנקרא בשם "רגלת הגינה" הצומח בצורה פראית הצידי הדרכים. מצורף קישור - רציתי לדעת האם ישנו חייב לעשר את הצמח הנ"ל? יש לציין שבגלל אופי צמיחתו, הצמח הנ"ל לא נמכר בשום מקום.
תשובה: וברכת ד' כיוון שזה גדל בגינת ביתך, ואתה רוצה אותו כדי שיהיה לך כתבלין לסלט, דינו שחייב במעשר ללא ברכה (עיין רמב"ם הל' תרומות פ"ב ה"ב, בדין סיאה אזוב וקורנית). אם הגינה פרוצה לכל אין חיוב תרו"מ. שבת ושנה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הצטרפות לספק אם יתקים מנין: במשך שנים מתקיים בבית הכנסת מנין בשחרית. לאחרונה, קורה לעיתים שלא מגיעים מספיק אנשים לתפילה וכך קרה שלעיתים לא היה מנין. האם יש מחובתי להמשיך להגיע ולשמר את ספק המנין או ראוי שאחפש מקום אחר בו מתקיים מנין ודאי? והאם באותן הזדמנויות בהן הגעתי ולא התקים מנין עלתה תפילתי כאילו התפללתי במנין? ישר כח ותזכו למצוות
תשובה: אם יש סיכוי לקיים את המנין אפילו בספק יש בזה מצוה גדולה, יש בזה זיכוי הרבים והצלת כבודו של בית הכנסת. וכדאי שתמצאו עצות איך להביא אנשים נוספים כדי להבטיח את קיום המנין. כיון שרצונך לזכות את הציבור גם אם פעמים לא הצלחת זכותך עומדת לך כדברי ח שמיש חשב לעשות מצוה ונאנס נחשב כאילו עשאה.
שאלה: ענית אמן על חזרת הש"ץ לפני סיום תפילת היחיד: אם עדיין לא סיימתי להתפלל את תפילת שמונה עשרה והחזן התחיל את חזרת הש"ץ ואם אני נמצא לאחר שאמרתי את ברכת שים (עדיין לא אמרתי יהיו לרצון וכו ועושה וכו ), האם אוכל לענות את האמן וקדושה בקול ואח"כ להשלים ולצעוד לאחור בעושה? ישר כח ותזכו למצוות
תשובה: לאחר אמירת "יהי לרצון אמרי פי" בסיום שמונה עשרה מותר לענות קדושה - קדוש קדוש, וברוך כבוד ה' ממקומו (2 האמצעים בלבד) ועניית אמן עד סוף חצי קדיש, ולא יענה אמן וברוך הוא וברוך שמו. לאחר יהי רצון השני רשאי לענות הכול קודם שעקר רגליו. (שו"ע קכב, ומ"ב וילקו"י שם)
שאלה: פרווה שבושל בתנור יחד עם בשר: פרווה שבושל בתנור יחד עם בשר בתבניות נפרדות, מה דין של המאכל פרווה?
תשובה: ב"ה שלו-ם וברכה אם אין למאכל הפרווה טעם בשר - אפשר לאכול חלבי אחר שאכלו אותו, אבל אין לאכלו ביחד עם חלב. הרב חגי בר גיורא
שאלה: קניתי שוקולד ואין הכשר: קניתי בדיוטי פרי בארץ שוקולד "טובלרון" ו"פררו רושר" וכשחזרתי שמתי לב שאין עליהם כשרות. האם ניתן לאוכלם כיוון שלרוב יש להם הכשר? (אני סומך על קולתו של הרב פיינשטיין לגבי חלב נכרי)
תשובה: ב"ה שלו-ם וברכה ברור שהשוקולד מכיל אבקת לחלב נכרי. הרבנות הראשית מאשרת רק מוצרים שמודפס עליהם כשר באישור הרבנות הראשית. לפעמים כיתוב הכשרות הוא רק על האריזה החיצונית ולא על כל פריט כגון: סוכרי-ה. בדיוטי פרי לפעמים אישור הכשרות מודפס על תווית המחיר. הרב חגי בר גיורא
שאלה: רפואה והלכה- קביעת מין אדם בעל מחלה גנטית: כבוד הרב שמי אני סטודנט לרפואה בסוף שנתי השלישית בלימודים. במסגרת לימודי הגנטיקה שלי נתקלתי במספר סוגיות מעניינות מאוד שגרמו לי לתהיות. אאלץ לתת מעט רקע מקדים לשאלתי: זהו ידע די כללי כי מין האדם נקבע ע"י כרומוזומי מין X ו-Y. מדובר בחומר גנטי מיני- כאשר מטען גנטי של XX יוביל למין נקבה ומטען גנטי של XY יוביל לזכר. אך לימדו אותנו משהו מעניין מאוד- מסתבר שהמין הזכרי נקבע באמצעות אזור מאוד ספציפי בכרומוזום Y,אזור הנקרא SRY Sex determining Region of Y. בלי לפרט יותר מידי- מסתבר שכתוצאה מתקלות גנטיות שונות תיתכן מצב שהגן SRY הזה יעבור בטעות לכרומוזום X. במידה וזה קורה יתכן מצב בו גבר XY אך ללא אזור SRY יהיה כלפי חוץ אישה! לא רק זה, אלה מדובר בנשים שהן בד"כ יפיפיות וחכמות הרבה מעל הממוצע. כמובן שהמצב עובד הפוך ויתכן שאישה XX אך עם אזור SRY תיראה כלפי חוץ גבר לכל דבר. בשני המקרים יהיו חולים אלו עקרים ויתכנו סיבוכים רפואיים אחרים, אך ככלל מדובר באנשים מתפקדים ורגילים חוץ מהעקרות. ועכשיו לשאלה: במקרה של גבר XY עם אזור SRY שכלפי חוץ נראה כאישה- אך מהותית, גנטית, כרומוזומלית מדובר בגבר לכל דבר- האם מותר לאדם זה להתחתן? האם זה משכב זכר? ולפי איזה פרמטרים הלכתיים אנו מגדירים את מין האדם? כמובן שיש לזה השלכות מרחיקות לכת מבחינת חובות הלכתיות נוספות של מצוות שהזמן גרמן, נישואין ועוד. אם לא הייתי ברור בניסוח השאלה- אשמח לפרט עוד במייל או טלפונית. בכבוד רב,
תשובה: בשו"ת ציץ אליעזר יש שאלה דומה לגבי אדם שחיצוני הוא גבר אך יש לו אברים פנימיים של אשה, שאלו האם מותר להוציא שחלות אלה או האם זה נחשב כסירוס. הוא ענה שבהלכה הולכים אחרי המראה החיצוני ולא הגנטיקה. יש דעות אחרות שכן מתחשבים בגנטיקה. שאלות אלה מעניינות אבל ב"ה נדירות מאד.
שאלה: למחזר בקבוקים ריקים בשבת: הבנתי שמותר לאסוף בקבוקים בנפרד בכדי למחזר אותם. האם יש איסור לקחת בשבת את הבקבוקים שהתרוקנו ולשים בפח המחזור? אם כן וגם אם לא אשמח להבין מדוע. :)
תשובה: לשואלת, אם יש צורך לעשות זאת דווקא בשבת, לתועלתך בשבת עצמה, הדבר מותר. 1. פתחת בכך שמותר לאסוף בנפרד את הבקבוקים המיועדים למיחזור. אכן, אין איסור 'בורר' בדברים שאינם מעורבבים אלא עומדים בנפרד ומרוחקים זה מזה (ראו 'שמירת שבת כהלכתה' מהדו' תשל"ט פרק ג סעיף ג), ולכן ניתן לקחת מהשולחן את הבקבוקים המיועדים למיחזור לפינה מיוחדת להם. לעומת זאת אם כבר נאספו כמה בקבוקים לפינה מסוימת, חלקם מתאימים למיחזור וחלקם לא, אין למיין אותם בשבת. 2. הבקבוקים שהתרוקנו אינם מוקצה, שהרי הם ראויים לשימוש, לא רק כחומר גלם למיחזור (שזו אינה סיבה מספקת להוציאם מכלל מוקצה) אלא גם לשימוש חוזר בבית. לכן גם העברתם לפח המיחזור איננה טלטול מוקצה. 3. למרות זאת, העברת הבקבוקים לפח המיחזור אסורה בדרך כלל משום שזוהי "הכנה משבת לחול", מעשה ביום שבת שנועד רק לחסוך לך את זמן הפינוי במוצאי שבת. ברם, אם יש תועלת בהוצאת הבקבוקים לצורך השבת עצמה, כגון שהם תופסים לך מקום שאת זקוקה לו בשבת או מזמינים נמלים וכדומה ולכן את רוצה להוציא אותם כבר בשבת מן הבית, אין כל מניעה להעביר אותם ישירות לפח המיחזור. 4. נקודה נוספת שיש לדון בה היא האם יש בכך משום קניין האסור בשבת, כי לכאורה ההנחה בפח המיחזור מעבירה את הבקבוק מבעלותך לבעלות החברה האחראית על המיחזור ויש בכך משום קניין בשבת. אולם גם מצד זה נראה שאין לאסור: הגדרת הבעלות על הבקבוקים בהיותם בפח המיחזור איננה ברורה, האם העיריה או החברה המפנה אותם כבר זכתה בהם, אבל מבחינת כוונת הציבור נראה בבירור שהכוונה רק להפקיר את הבקבוקים ולא לתת אותם במתנה. על הפקר בשבת נחלקו ראשונים האם הוא מותר או אסור (הרמב"ן בפסחים ד נוטה לאסור, וכן בריטב"א שבת קכ ע"א, ואילו המאירי בספרו 'מגן אבות' סי' יח מתיר). אך הרבה אחרונים צידדו בדעה המתירה, כגון בשו"ת הרד"ל סי' ה והרש"ש בערובין עא ע"א, על פי כמה סוגיות המזכירות אפשרות של הפקר בשבת. גם לדעה האוסרת, מסתבר שהאיסור הוא על הפקרה מפורשת באמירה בפה, אבל הפקר על ידי מעשה של זריקה למקום הפקר נראה בבירור שמותר בשבת לכל הדעות (כיוצא בזה כתב בשו"ת מלבושי יו"ט חו"מ סי' יד, וכן משמע בריטב"א בשבת הנ"ל), ובכמה סוגיות בגמרא מוכח שמותר להשליך פסולת בשבת, וכך המנהג הפשוט לגבי השלכה לפח האשפה. אם כן, מאחר שכוונתך רק להפקיר את הבקבוקים ולא להקנות אותם למישהו, ומבחינתך רשאי כל אדם לבוא ולקחת אותם, אין בזה משום הקנאה בשבת. 5. כל זאת בהנחה שאין איסוף בקבוקים בשבת על ידי החברה האחראית על כך וגם אם כל הרחוב ישים את הבקבוקים במיכל האיסוף לא ייגרם חילול שבת.
שאלה: שבועה בשפה אחרת: מה הדין אם אדם נשבע בלי להבין את הלשון. לדוגמא דובר ספרדית נשבע בעיברית בלי להבין כלל מה אמר ובלי לדעת נשבע? ומה הדין אם האדם הנ"ל ידע שהוא נשבע על משהו אבל לו יודע על מה. כגון שאמרו לו תשבע על מה שכתוב כאן (בעיברית) וקרא בלי להבין מילה. האם זה נחשב על דעת אחרים?
תשובה: אם הוא ידע שמדובר בשבועה והמילים אכן מכילות את תוכן השבועה, זו שבועה.
שאלה: חרדים - לאומיים: אני חוזר בתשובה מזה 3 שנים (דתי-לאומי) ולאחרונה דיברתי עם חבר חרדי והוא ערער אותי בכמה תחומים. בעקבות כך הלכתי לקרוא כמה ספרים ( בנתיבי הגאולה, אם הבנים שמחה, קמעא קמעא, דת הציונות, למה הם שונים וכו ). ולהבנתי סלע המחלוקת בין לאומיים לחרדים היא השלב בו אנו נמצאים: תחילת הגאולה או עקבות משיח. הבעיה היא ששני הצדדים מביאים ראיות מאותם מקורות ונותנים להם שמות שונים למשל סנהדרין (דף צ"ז ע"א): "אמר ר יוחנן דור שבן דוד בא תלמידי חכמים מתמעטים.". אודה לכם מאוד מאוד(!) אם תוכלו להעמיד אותי על טעותי ולשפוך אור על ההבדל בין שני התקופות. ב מראש,
תשובה: ב"ה לך. שמחתי לקבל את מכתבך, ולראות שאתה עוסק בשאלות עמוקות וחשובות, בבירורים רציניים שרבים עוסקים בהם, והם בהחלט בשלב השני, אחר שאדם זוכה לחדש את הקשר עם אבינו שבשמים, הוא זוכה לברור לעצמו את הדרך בתוך עם ישראל, בתוך עולם התורה, איך להתחבר לאבינו שבשמים, איך לחיות את הקשר לעם ישראל, לתורת ישראל ולארץ ישראל. המחלוקות בין הדרך הציונית הדתית, לבין הדרך החרדית כיום עוסקת בהגדרת השלב, כביכול בפער קטן, בין על סף הגאולה, לבין בתוך הגאולה. יחד עם זאת המחלוקת הזו שנראית כל כך קרובה, יש לה משמעויות רחבות יותר, שכן היא אומרת שהיחס לדברים רבים משתנה. בשלב של גלות, החיים הם חיים מצומצמים של תורה ומצוות בלבד, ומתוך כך, כל היחס לארץ ישראל מתמקד במעלה רוחנית, וכן ביחס לתורת ישראל, העיסוק בתורה מצטמצם בעיקר בלימוד גמרא והלכה (מיום שגלו ישראל לבין אומות העולם אין לו לקב"ה אלא ד אמות של הלכה בלבד), לעומת זאת בתהליך של גאולה היחס לארץ ולתורה משתנה. התורה היא תורה הבונה את הגאולה, תורה האמורה להוביל את העם כולו, תורה שמכוונת את המדינה, את העם, את הדרך הכללית. התורה של הגאולה כוללת לימוד תנ"ך, לימוד אמונה, לימוד תחומים שונים בתורה. כך גם ביחס למדינה, הדרך החרדית אומרת להתנגד לקיומה של המדינה, ולנסות להשיג ממנה מה שאפשר. ואילו הדרך הציונית מאמינה במדינה, כחלק מתהליך אלוקי, תהליך המוביל להמשך הגאולה השלמה. חביבי, יש עוד המון מה להאריך, וכדי להקיף את הדבר, אי אפשר יהיה לענות בתשובה כזו או אחרת, אלא ללמוד את הדברים באופן מסודר, מודרך במסגרת מתאימה. אם תרצה אשמח לכוון אותך למסגרת שתהיה לך טובה ושדרכה תוכל להמשיך ולהתקדם הלאה. בברכת הצלחה רבה הרב יצחק גרינבלט.
שאלה: בציעת הפת בשבת בבוקר: ושבת :) האם אי אפשר פשוט בשבת בבוקר במקום בציעת פת להכין פרוסה ולברך עליה?חייב את כל הטקס של הבציעה כמו בליל שבת? השאלה נשאלה בהמשך לשאלה "בציעת הפת בשבת"
תשובה: שתי פרוסות   לחם משנה. על מנת שיהיה תמימים, שלמים, צריך לקחת שתי פיתות או לחמניות ובכך מקיימים המצווה בשלימות.
שאלה: מצוות התלויות בארץ במטע של ערבי: לכבוד הרב רציתי לשאול את כבודו מה הדין של מטע שבבעלות ערבי בארץ ישראל, האם יש במטע כזה דינים של שביעית, מעשרות, טבל, ערלה וכו'? אם ערבי הביא לי תפוחים או שמן זית אפרסקים וכו', מה דין הפרות הנ"ל האם אני צריך להפריש מהם? האם יש בזה ערלה במטע שבבעלות גוי בארץ ישראל? וכמו כן אותו הנ"ל לגבי שמן זית. ב מראש
תשובה: וברכת ד' הכלל הוא: כל מה שגדל בארץ ישראל באדמת נכרים ונגמרה מלאכתו על ידי נכרים, פטור מתרומות ומעשרות. מאידך לעניין ערלה, גם של גוי חייב. אם יש לכבודו שאלה פרטית נא לכותבה בפרטות, תאור המציאות והמקרה. בברכת התורה והארץ הרב יהודה הלוי עמיחי מכון התורה והארץ
שאלה: נפילת אפים בסליחות: ידוע שאם יש חתן בבית כנסת אז שבעה ימים לא אומרים תחנון, השאלה היא האם גם בסליחות שנאמרים לאחר נץ החמה גם לא אומרים נפילת אפים (אם יש חתן בין המתפללים)?
תשובה: כן. מסיימים במילים "כי לה' אלוקינו הרחמים והסליחות". כך גם המנהג בישיבת בית אל עפ"י מו"ר הרב מלמד. שנה טובה
שאלה: קניתי שוקולד ואין הכשר- המשך: על התווית של הטובלרון היה כתוב - "כשר חלבי לאוכלי חלב נוכרי בהשגחת ובאישור " בלי שום שם נלווה. האם זה ר? השאלה נשאלה בהמשך לשאלה "קניתי שוקולד ואין הכשר"
תשובה: ב"ה שלו-ם וברכה פררו רושר לא קיבל אישור. טובלרון קיבל אישור בתנאי שיודפס שם נותן הכשרות באישור הרבנות הראשית לישראל. הרב חגי בר גיורא
שאלה: סידור בגדים בשבת: הבנתי שלא כל פעולה נחשבת מקודש לחול ויש פעולות שמותר לעשותן. אם כך מותר לי לקפל בשבת בגד שהשתמשתי בו בשבת למרות שלא אשתמש בו עוד השבת? לדוג- בערב שבת שישי בלילה לבשתי בגד מסוים. האם מותר לי בשבת להחזירו לארון או שזו הכנה מקודש לחול? :) השאלה נשאלה בהמשך לשאלה "הכנה להדחה במוצאי שבת"
תשובה: אם את רגילה גם בימי החול להחזיר את הבגד לארון לאחר השימוש בו מותר לעשות זאת גם בשבת. עדיף לקפל את הבגד קיפול פשוט ולא בדיוק לפי הקיפול הרגיל.
שאלה: מתנה לחברים שדכנים: אנו בע"ה עומדים להתחתן ורוצים לתת מתנה לשני הזוגות ששידכו בינינו (חברים שלנו). האם נופש זו מתנה טובה או צריך משהו דווקא בר קיימא?
תשובה: תתייעצו איתם.
שאלה: משמעות השם לאה: האם השם לאה הוא שם טוב? מה פירושו?
תשובה: השם לאה הוא שם מצוין. אחד משמות האימהות אשר בנו את בית ישראל. לאה מסמלת את חשיבות התפילה, שלא תיפול לידי עשיו. והתפילה יכולה לשנות גורלות.
שאלה: שאלה בנושא אמונה: אני חוזר בתשובה וראיתי הרצאה של הרב אמנון יצחק והרב הרוש שהחלישה אותי מאוד. הרב הרוש קרא מתוך ספר של איזה צדיק (לא זכור לי שמו) ואמר כך : אם בן אדם לא שומר את עצמו מבחינת זרע לבטלה וכ ו כל המצוות שהוא עשה בטלים ומבוטלים. אני שואל שאלה הרב אם אני מתחיל להתמודד אם החטא הזה ויש לי נפילות אני לא מושלם שבין רגע אני יהיה צדיק האם כל מה שאני עושה לא טוב תפילין נטילת ידים קריאת שמע שעל המיטה שבת ברכות על הכול. האם הכול בטל ומבוטל. זה מאוד החליש אותי ומההרצאה בוא נגיד שקצת נחלשתי בנושא של כל התפילות. משהו מוזר האם תוכל לעזור לי בנושא
תשובה: ב"ה קראתי את מכתבך וחשבתי עליו לא מעט. זכית לשמוע רבנים צדיקים, שזוכים למסור את חייהם למען עם ישראל, לקרב את ישראל לאבינו שבשמים. ודאי לי שכוונת הרבנים בדברים שהם דיברו איתך הייתה לטובה, שהם רצו לחזק אותך ולקרב אותך לה', לעזור לך להתגבר על דברים שאתה צריך להתמודד איתם, אך יחד עם זאת פעמים שרצונות טובים של אדם, וכוונות טובות, נוחתות על האדם בדרך לא כל כך טובה, או לא כל כך מתאימה לו, ואז במקום שהדברים יעזרו לאדם הם פוגעים בו והורסים יותר מאשר הם עוזרים לו. אני מתאר לעצמי שכך היה גם הדבר במקרה הזה שלך. הדברים ששמעת החלישו אותך, במקום לחזק אותך, ובודאי שזו לא הייתה כוונת הרבנים שהזכרת. אנשים רבים לא מרגישים שיש בעיה בנושאים האלו, ולכן חשוב לחדד להם את משמעות האיסור הזה, ועד כמה הוא משמעותי. אך אדם שחי את הקושי, ואת הקושי שלו להתמודד איתו, כמה שתדגיש יותר את הקושי כך יהיה יותר קשה לאדם להתגבר עליו. לכן, אתה כעת לא צריך עיסוק בחומרת העניין, אלא בדברים אחרים שיחזקו אותך וידחפו אותך קדימה. חשוב לדעת, שבניגוד לדברים שהם אמרו, ישנן דעות אחרות רבות של גדולי ישראל האומרים שאין עבירה מכבה מצווה. זאת אומרת, שהמצוות שלך ודאי חשובות ויקרות, והן לא נפגעות מדברים לא טובים שאתה עושה. כמובן שצריך להתמודד גם עם הדברים הפחות טובים, ותמיד להשתדל להתקדם, אך חשוב מאוד לשמוח על הדברים הטובים שאתה זוכה לעשות, ולהמשיך קדימה, להתעלות ולהתקדם. אסוף את הכוחות, למד את החשיבות של כל דבר, ובעזרת ה' תזכה להמשיך ולהתקדם, לבנות לך עולם רוחני גדול ומפואר, בשמחה ובהצלחה רבה. אברך אותך שתזכה להמון הצלחה, ותזכה תמיד להתקדם עוד ועוד צעדים לקראת ה' אלוקינו, והוא יתברך ישלח את ברכתו אליך. הרב יצחק גרינבלט.
שאלה: שליחת מזוזה לגוי: הייתי בשיעור תורה לפני כמה ימים והרב אמר שם שגוי לא צריך מזוזה בבית. עכשיו עלה לי שרבי יהודה הנשיא שלח מזוזה לגוי ששמו ארטבן. איך זה מסתדר?
תשובה: ראשית, יש לציין שיש דעות שהסבירו שארטבן היה יהודי (עיין פני משה על מסכת פאה הלכה א, ושו"ת חלקת יעקב יורה דעה, קנח). אבל גם לפי מי שמסביר כפשוטו שהיה מלך גוי אין בעיה. רבי לא שלח את המזוזה על מנת שישים בפתח ביתו. אלא מטרת שליחת המזוזה היתה להסביר לארטבן המלך שאין העיקר אבנים טובות ומרגליות אלא חכמת התורה, המזוזה באה לבטא את חשיבות חכמת התורה (כך מסביר בעץ יוסף על מדרש בראשית רבה פרשה לה, ובשו"ת גינת ורדים אורח חיים, כלל ב, כח). ובשאילת יעב"ץ (חלק ב, קכא) כתב שרבי ידע שארטבן יתייחס אל המזוזה בכבוד וידע לשמור על קדושתה ולכן שלח לו אבל לא לכל גוי מותר לשלוח. ובאגרות משה (יורה דעה א, קפד) כתה שהיה לרבי טעם לשלוח לו מזוזה אף שלא כתוב הטעם במפורש, ואם יש סיבה, כגון: איבה (על פי הרמ"א יורה דעה, רצא, ב), מותר לתת לגוי מזוזה.
שאלה: המשך להסתרת מידע בקשר: קראתי את תשובתך לשואל ואני מוסיף שאלה גם: מה לעשות אם בן או בת הזוג שואלת בהקשר זה שאלות ספציפיות כמו מה בדיוק עשית או האם עשית כך וכך ואני מוצא עצמי משקר כדי לא להרוס את כל הקשר המדהים והנפלא שנבנה? ( אמורים להתארס בשבועות הקרובים, וידוע לי בבירור שאם אספר פרטים מהעבר זה יחריב הכל.). אני מרגיש נורא ואיום עם השקר וכאילו אני מרמה את בת הזוג, שתיקח חתול בשק, היא חושבת שהיא מתארסת עם בן אדם מסויים בעל עבר מסויים, ולא יודעת את האמת. אבל באופי שלנו ובהווה שלנו אנחנו מאושרים ביחד כל כך, בחיים לא הרגשנו כל כך נפלא. השאלה נשאלה בהמשך לשאלה "הסתרת מידע בקשר - שקר או כורח המציאות?"
תשובה: : לא כדאי לשקר. אבל גם לא דאי לפרט דברים מהעבר. הדרך היא לדבר על כך. להסביר שטוב לשניכם שלא לדעת כל דבר מהעבר. כדאי לשניכם לא לחטט בעבר. כדאי למען הקשר להתרכז בטוב של ההווה. אנו מתייחסים לעבר רק כשנוכל לתקן אותו. אין טעם להזכיר את העבר כשמתחילים דבר חדש. כך אנו רואים שבראש השנה אנו לא מתוודים. כשמתחילים שנה חדשה לא טוב להרגיש מחנק מכוח מה שהיה בעבר.
שאלה: איך אליהו החיה את המת?: היה את הסיפור של אליהו הנביא שהחייה את בן הצרפתיה וידוע שאליהו הנביא היה פנחס הכהן. השאלה היא: מדוע לאליהו הנביא היה מותר לגעת בבן הצרפתיה שמת? הרי לכוהנים אסור להטמא אלא אם מדובר במצוות קבורה כאשר למת אין מי שיקבור אותו או בהורים.
תשובה: לשואל שאלה זו שאלו תוספות במסכת בבא מציעא (קיד ע"ב ד"ה אמר) והשיבו כי היה ברור לו לאליהו הנביא שיחיה את הילד ועל כן הותר לו להטמא לו משום פיקוח נפש. נאמנה
שאלה: מנהג חליפה ו או עניבה לעלייה לתורה: האם מותר לגבאי להתנות עליה לתורה בשבת בכך שעולה יהיה לבוש בג קט או עניבה או מגבעת-על אדם שמנהגו הוא כמנהג ציבורים רבים בא"י ובא לבהכ"ס בחולצה לבנה מכובדת וכיפה סרוגה? נב-תנאי זה הוא רק בשבת ולא בימי חול. השאלה נשאלה בהמשך לשאלה "לבוש מיוחד לתפילה"
תשובה: אם כל המתפללים לבושים בחליפות ראוי לנהוג כמנהג המקום. וכל זה לא שייך לתפילת שחרית שאז העטיפה המכובדת והראויה היא הטלית וכמובן שהפליה לרעה של כיפה סרוגה לעומת כיפה שחורה הינה אווילית ומרושעת ובוודאי שאיננה לרוחם של כל גדולי ישראל האמיתיים.